Kamu bisa jelasin ke aku soal Stasion Kampung Bandan dalam bahasa sunda?

Stasion Kampung Bandan (KPB) (Aksara Sunda Baku: ) nyaéta stasion karéta api kelas II anu pererahna di wates antara Kalurahan Ancol (Jakarta Utara) jeung Kalurahan Mangga Dua Selatan (Jakarta Pusat). Stasion anu pererahna dina kaluhuran +3 m ieu kaasup tina Daérah Operasi I Jakarta, sarta deukeut di tukangeun WTC Mangga Dua. Baheulana pintu asup aya di beulah kalér arah Ancol, tapi ti saprak pangwangunan sisi kidul (Mangga Dua, Harco, jsb) gancang pisan, lawang kalér acan aktip pisan. Kiwari, dua pintu Stasion Kampung Bandan tiasa dianggo.

Stasion Kampung Bandan anu aktip ayeuna mangrupa hiji-hijina stasion karéta api di Indonésia anu boga jalur undak luhur jeung handap, fungsina pikeun ngaganti stasion Kampung Bandan anu heubeul anu perenahna deukeut stasion nu kiwari. Jalur handap ka Pasar Senén, sedengkeun jalur luhur ka arah Ancol. Stasion ieu geus sababaraha kali kacaahan, di antarana di Januari 2005, Désémber 2007, Januari 2008, Januari 2009, jsb.

Aya wacana rék diwangun rumah susun di tanah lahan PT KAI deukeut di stasion ieu sarta rék diintégrasikeun jeung rél terpadu KA Commuter Jabodetabek jeung MRT Jakarta. Rumah susun ieu siap ditempatan ku warga anu cicing di jalur karéta sabudeureun stasion Kampung Bandan.

Di tanggal 17 Désémber 2015, jalur luhur Stasion Kampung Bandan dioperasikeun, anu ngalayanan tujuan Tanjung Priuk–Jakarta Kota.